REPUBLIKA SRPSKA

OPŠTINA UGLJEVIK

NAČELNIK OPŠTINE

Broj: 02/7-404-50/22

Datum, 06.04.2022. godine

Na osnovu odredbe člana 82. stav 3. Zakona o lokalnoj samoupravi („Službeni glasnik Republike Srpske“, broj 97/16), člana 70. a u vezi sa članom 33. i 34. Zakona o javnim nabavkama BiH („Službeni glasnik BiH“, broj 39/14), i prijedloga Konkursne komisije, Načelnik opštine Ugljevik, donosi sledeću

*O D L U K U*

*o izboru najboljeg idejnog rješenja*

Član 1.

U sprovedenom konkursu za izbor najboljeg idejnog rješenja za izgradnju Muzejskog kompleksa rodne kuće Filipa Višnjića sa pratećim objektima u MZ Gornja Trnova izabrano je ponuđeno idejno rješenje učesnika konkursa/grupe ponuđača „Energoprojekt“ d.o.o. Bijeljina i „Atrius projekt“ d.o.o. Živinice čiji je predstavnik „Energoprojekt“ d.o.o. Bijeljina za ponuđenu cijenu usluga izrade glavnog projekta u iznosu od 20.000,00 KM bez PDV-a, kao ekonomski najpovoljniju ponudu.

Nakon uspješno provedenog konkursa, sa pobjednikom konkursa, provešće se pregovarački postupak bez objave obavještenja o nabavci, u skladu sa odredbom člana 23. stav 1. tačka a) Zakona o javnim nabavkama BiH (Službeni glasnik BiH, broj 39/14) /dalje u tekstu: ZJN BiH/.

Član 2.

Ova odluka će se objaviti na veb stranici ugovornog organa [www.opstinaugljevik.net](http://www.opstinaugljevik.net). istovremeno s upućivanjem učesniku koji je učestvovao u postupku nabavke, u skladu sa odredbom člana 70. stav 6. ZJN-a BiH.

O b r a z l o ž e nj e

Javna nabavka je sprovedena putem Konkursa za izradu idejnog rješenja za izgradnju Muzejskog kompleksa rodne kuće Filipa Višnjića sa pratećim objektima u MZ Gornja Trnova, a na osnovu Odluke o pokretanju postupka javne nabavke broj: 02/7-404-50/22 od 15.03.2022. godine.

Obavještenje o nabavci broj 894-6-2-21-3-26/22 objavljeno je dana 17.03.2022. godine na Portalu javnih nabavki.

Procjenjena vrijednost nabavke iznosi 20.000,00 KM bez zaračunatog PDV-a.

Konkursna komisija je imenovana Rješenjem broj: 02/7-404-50/22 od 17.03.2022. godine Republika Srpska Opština Ugljevik Načelnik opštine.

Do kraja roka za dostavu ponuda dostavljena je jedna ponuda. Ponuda označena identifikacionom šifrom „MD 0811“ je anonimna i zaprimljena je dana 04.04.2022. godine pod brojem: 02/7-Ponuda-109/22 u 09 časova i 50 minuta.

Konkursna komisija se sastala dana 04.04.2022. godine kada je pristupila otvaranju pristigle ponude prilikom čega je utvrđeno da se u ponudi nalaze dvije zatvorene koverte i to:

-„Konkursni rad“ sa oznakom identifikacione šifre u gornjem desnom uglu;

- „Autor“ sa oznakom identifikacione šifre u gornjem desnom uglu;

Komisija je otvorila kovertu sa oznakom „Konkursni rad“ i utvrdila da se ista sastoji od pismenog i elektronskog Tekstualnog obrazloženja sa ponuđenom cijenom usluga izrade glavnog projekta i ponuđenim rokom za izvršenje usluga izrade glavnog projekta i Grafičkih priloga sa: Situacijom postojećeg stanja; Situacijom planiranog stanja; Osnove fasade i 3D prikaza. Dalje je utvrđeno da je cjelokupna dokumentacija dostavljena u po dva primjerka u pismenoj formi i u jednom primjerku u elektronskoj formi a kako je to zahtjevano odredbom tačke 5. Podaci o ponudi idejnog rješenja podtačka 5.1. Sadržaj i način pripreme idejnog rješenja Konkursne dokumentacije broj 02/7-404-50/22 od 17.03.2022. godine.

Priložena koverta „Autor“ sa oznakom šifre na spoljašnjoj strani i naznakom „Autor“ je predata Odsjeku za javne nabavke, investicije i nadzor na dalje postupanje.

Komisija je konstatovala da zbog činjenice da postoji samo jedna prijava na konkurs ne postoje uslovi da se izvrši ocjenjivanje i rangiranje na osnovu kriterijuma za ocjenjivanje utvrđenih konkursnom dokumentacijom i da komisija može samo dati svoje mišljenje u odnosu na dostavljenu ponudu ovog jednog ponuđača.

Komisija se složila da konceptualni prikaz idejnog rješenja sa cjelokupno dostavljenom dokumenacijom u pisanoj i elektronskoj formi, odnosno sa tekstualnim obrazloženjem i grafičkim prilozima, te ponuđenom cijenom usluga za izradu glavnog projekta i ponuđenim rokom za izvršenje usluga izrade glavnog projekta, zadovoljava propisane kriterijume i to:

• Ponuđena cijena usluga izrade glavnog projekta za izgradnju Muzejskog kompleksa rodne kuće Filipa Višnjića sa pratećim objektima u MZ Gornja Trnova – maksimalno 20 ponderisanih bodova;

• Ponuđeni rok za izvršenje usluga izrade glavnog projekta za izgradnju Muzejskog kompleksa rodne kuće Filipa Višnjića sa pratećim objektima u MZ Gornja Trnova – maksimalno 20 ponderisanih bodova;

• Prostorna usklađenost sa postojećim ambijentom,funkcionalnost kompletnog idejnog rješenja sa svim sadržajnim elementima, simbolički elementi i usklađenost formalno – estetskih parametara sa značenjem muzejskog kompleksa i inovativnost koja je usklađena sa projektnim zadatkom – maksimalno 60 ponderisanih bodova;

a koji predstavljaju kriterijume za izbor najboljeg idejnog rješenja za izgradnju Muzejskog kompleksa rodne kuće Filipa Višnjića sa pratećim objektima u MZ Gornja Trnova, a sve u skladu sa zadatkom konkursa iz konkursne dokumentacije.

Komisija je na osnovu svega prednje navedenog zaključila da predmetna ponuda ispunjava sve propozicije konkursa. Komisija je Odsjeku za javne nabavke, investicije i nadzor ugovornog organa dostavila na dalje postupanje predmetnu dokumentaciju.

Uvidom u sadržaj dokumentacije iz koverte „Autor“ utvrđeno je da je predmetni učesnik/ponuđač koji je dostavio ponuđeno idejno rješenje grupa ponuđača „Energoprojekt“ d.o.o. Bijeljina i „Atrius projekt“ d.o.o. Živinice čiji je predstavnik „Energoprojekt“ d.o.o. Bijeljina. Uvidom u priloženu dokumentciju utvrđeno je da odabrana grupa ponuđača ispunjava sve kvalifikacione uslove tražene konkursnom dokumentacijom.

Ova ponuda je prihvatljiva, ujedno najpovoljnija i dostavljeni su svi traženi dokazi kako je zahtjevano Konkursnom dokumentacijom.

Ugovorni organ je u cjelosti prihvatio prijedlog Komisije i ponuđeno idejno rješenje grupe ponuđača „Energoprojekt“ d.o.o. Bijeljina i „Atrius projekt“ d.o.o. Živinice čiji je predstavnik „Energoprojekt“ d.o.o. Bijeljina izabrao kao najbolje, pa je prema tome odlučeno kao u članu 1. ove Odluke.

**PRAVNA POUKA:**

Protiv ove odluke može se kod Kancelarije za razmatranje žalbi BiH, filijala Banja Luka, izjaviti žalba najkasnije u roku od 10 (deset) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter sali Opštinske uprave Opštine Ugljevik ili preporučenom pošiljkom.

U prilogu ove odluke dostavljamo:

- Zapisnik sa otvaranja ponuda;

- Zapisnik o pregledu i ocjeni ponuda;

Obrađivač:

\_\_\_\_\_\_\_\_\_\_\_\_\_\_\_\_\_\_

Odsjek za javne nabavke,

investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Vasilije Perić, dipl.ecc.

Dostavljeno:

1.učesnicima u postupku,

2.u spis i

3.Odsjeku za poslove skupštine i ljudske resurse na objavu